**DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-2 „DĖL ROKIŠKIO RAJONO SAVIVALDYBĖS 2023–2025 METŲ STRATEGINIO VEIKLOS PLANO PATVIRTINIMO“ PAKEITIMO**

2023 m. spalio 26 d. Nr. TS-

Rokiškis

Vadovaudamasi Rokiškio rajono savivaldybės tarybos 2023 m. birželio 29 d. sprendimu Nr. TS-192 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintu Rokiškio rajono savivaldybės strateginio planavimo organizavimo tvarkos aprašu, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2023 m. sausio 27 d. sprendimo Nr. TS-2 „Dėl Rokiškio rajono savivaldybės 2023**–**2025 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2023–2025 metų strateginio veiklos plano III skyrių „2023-2025 metais planuojami pasiekti rezultatai“, 04 ir 06 programų aprašymus, 01–06 programų 1 lenteles „Tikslų, uždavinių, priemonių asignavimų ir produkto vertinimo kriterijų suvestinė“, 01-06 programų 2 lenteles ,,Lėšų poreikis (asignavimai) ir numatomi finansavimo šaltiniai“, 02, 04, 06 programų 3 lenteles, bendras lenteles „2023**–**2025-ųjų programų asignavimų suvestinė“, „2023–2025-ųjų programų lėšų poreikis (asignavimai) ir numatomi finansavimo šaltiniai“ ir išdėstyti juos nauja redakcija (pridedama).

2. Pripažinti netekusiu galios 2023 m. birželio 29 d. Rokiškio rajono savivaldybės tarybos sprendimą Nr. TS-196 „Dėl Rokiškio rajono savivaldybės tarybos 2023 m. sausio 27 d. sprendimo Nr. TS-2 „Dėl Rokiškio rajono savivaldybės 2023-2025 m. strateginio veiklos plano patvirtinimo“ pakeitimo“.

Savivaldybės meras Ramūnas Godeliauskas

Agnė Grizevičiūtė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-2 „DĖL ROKIŠKIO RAJONO SAVIVALDYBĖS 2023–2025 METŲ STRATEGINIO VEIKLOS PLANO PATVIRTINIMO“ PAKEITIMO**

**AIŠKINAMASIS RAŠTAS**

*2023-10-10*

Projekto rengėjas – Agnė Grizevičiūtė

Pranešėjas komitetų ir Tarybos posėdžiuose – Agnė Grizevičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Remiantis Rokiškio rajono savivaldybės biudžeto patikslinimu, patvirtintu Rokiškio rajono savivaldybės tarybos 2023 m. rugsėjo 28 d. sprendimu Nr. TS-289, atsižvelgiant į Kontrolės ir audito tarnybos pastabas ir atsiradus poreikiui įtraukti naujas priemones, pakeisti Rokiškio rajono savivaldybės 2023–2025 metų strateginį veiklos planą (toliau – Strateginis veiklos planas) ir išdėstyti nauja redakcija jo priedus. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vadovaujantis Lietuvos Respublikos vietos savivaldos įstatymo 15 straipsnio 2 dalies 32 punktu, viena iš išimtinių savivaldybės tarybos kompetencijų yra sprendimų dėl savivaldybės strateginio veiklos plano priėmimas.  Strateginis veiklos planas patvirtintas Savivaldybės tarybos 2023 m. sausio 27 d. sprendimu Nr. TS-2 „Dėl Rokiškio rajono savivaldybės 2023–2025 metų strateginio veiklos plano patvirtinimo“ ir yra sudarytas 01–06 savivaldybės veiklos programų planuojamų maksimalių asignavimų 2023–2025 m. laikotarpiui pagrindu. Strateginis veiklos planas buvo patikslintas du kartus: 2023 m. vasario 24 d. Rokiškio rajono savivaldybės tarybos sprendimu Nr. TS-33 bei Rokiškio rajono savivaldybės tarybos 2023 m. birželio 29 d. sprendimu Nr. TS-196.  Per šį laikotarpį nuo paskutiniojo Strateginio veiklos plano patikslinimo, Rokiškio rajono savivaldybės tarybos sprendimais buvo patikslintas savivaldybės biudžetas, 2023 m. rugsėjo 19 d. gautos Kontrolės ir audito tarnybos pastabos dėl Savivaldybės biudžeto, patvirtinto 2023 m. sausio 27 d. sprendimu Nr. TS-3 ir Savivaldybės strateginio veiklos plano patikslinimo, patvirtinto 2023 m. vasario 24 d. sprendimu Nr. TS-33 (techninės, neesminės, klaidos). Taip pat atsirado poreikis į Strateginį veiklos planą įrašyti naujas priemones. Dėl šių priežasčių iškilo poreikis patikslinti Strateginį veiklos planą.  Taigi, atsižvelgiant į tai, kas išdėstyta aukščiau, bei vadovaujantis Rokiškio rajono savivaldybės strateginio planavimo organizavimo tvarkos aprašo 55 punktu, keičiamas Strateginis veiklos planas ir jo priedai (01-06 programų 1 lentelės „Tikslų, uždavinių, priemonių asignavimų ir produkto vertinimo kriterijų suvestinė“, 2 lentelės ,,Lėšų poreikis (asignavimai) ir numatomi finansavimo šaltiniai“, 04 programos aprašymas, 06 programos aprašymas ir 02, 04, 06 programų 3 lentelės bei bendros lentelės „2023**–**2025-ųjų programų asignavimų suvestinė“, „2023–2025-ųjų programų lėšų poreikis (asignavimai) ir numatomi finansavimo šaltiniai.  Pažymėtina, kad Strateginio veiklos plano III skyrius „2023-2025 m. planuojami pasiekti rezultatai“ atnaujintas nebuvo, tačiau teikiamas tvirtinti tarybai šiuo sprendimu, kadangi naikinamas ankstesnis teisės aktas (visi dokumentai patvirtinti vienu punktu, todėl nėra galimybės naikinti tik kažkurio punkto). |
| 3. | Laukiami rezultatai | Tinkamai įgyvendintos teisės aktų, reglamentuojančių strateginio planavimo procesą savivaldybėje, nuostatos. |
| 4. | Lėšų poreikis ir šaltiniai | Strateginio veiklos plano programų pakeitimai yra parengti remiantis Rokiškio rajono savivaldybės tarybos 2023 m. rugsėjo 28 d. sprendimu Nr. TS-289 ,,Dėl Rokiškio rajono savivaldybės tarybos 2023 m. sausio 27 d. sprendimo Nr. TS-3 ,,Dėl Rokiškio rajono savivaldybės 2023 metų biudžeto patvirtinimo“ pakeitimo“. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | – |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |